cyanic-selkie/wikianc huggingface dataset:
Sitsiilia vespri sõda
Aragóni sissetung Itaaliasse
thumb|360px|Aragóni Pedro III randub Trapani juures.
Varsti pärast vesprit ennast pöördusid sitsiillased Aragóni Pedro poole nende prantsuse ülemvõimu alt vabastamiseks. Aragóni laevastik Pedro enda juhtimisel oli randunud Collos, praegu Ida-Alžeerias, ja siia saatsid sitsiillased oma saadikud. Pedrole pakuti Sitsiilia trooni ja ta nõustus. Paavst Martinus oli vahepeal keeldunud abist Sitsiilia kommuunidele ja mässajad heideti kirikust välja, nagu ka Bütsantsi keiser ja Põhja-Itaalia gibelliinid.
Carlo kogus Calabrias oma väed kokku ja randus Messina lähistel ning alustas piiramist. Viis kuud pärast vesprit, 30. augustil, randus Pedro Trapanis. Ta marssis kiiresti Palermosse ja 4. septembril sai sitsiillaste austusavaldusi ning kinnitas nende iidsed privileegid. Ainult Palermo peapiiskopi koha vakantsus hoidis kroonimise ära. Carlo oli veel Messinat piiramas, kui Pedro väed temaga esimest korda kohtusid. Carlo sunniti oktoobri lõpus saarelt lahkuma ja piirdus seejärel mandriga. Paavst heitis siis Aragóni kuninga kirikust välja ja jättis ta oma kuningriigist ilma (18. novembril).
Pedro rõhus oma paremusele ja hõivas veebruaris 1283 enamuse Calabria rannikust. Carlo, võib-olla lootusetuse tundest, saatis Pedrole kirju, milles nõudis konflikti lahendamist kahevõitlusega. Sissetungija nõustus ja Carlo läks Prantsusmaale duelli korraldama. Mõlemad kuningad valisid kuus rüütlit koha ja aja küsimuste lahendamiseks. Duell kavandati 1. juuniks Bordeaux'sse. Kumbagi poolt võis saata sada rüütlit ja Edward I pidi olema kahevõitluse kohtunikuks; Inglismaa kuningas keeldus paavsti meeleheaks osavõtust. Pedro jättis Giovanni da Procida Sitsiilia asevalitsejaks ja läks oma kuningriigi kaudu Bordeaux'sse, kuhu ta sisenes prantslaste varitsuse kartuses salaja. Pole vaja öeldagi, et kahevõitlust ei toimunud kunagi ja Pedro läks tagasi väga murelikku Aragóni.
Kui Pedro ja Carlo taotlesid Prantsusmaal õigust duelliga, jätkas Kataloonia admiral Roger de Lauria sõda Itaalias. Ta laastas Calabria rannikut ja hoidis laevastiku kohaloleku tugeva. Carlo läks Bordeaux'st Provence'i ja saatis sealt laevastiku Napolisse (sel ajal tema pealinn Itaalias ja tulevikus tema dünastial). Roger võttis Malta ja võitis Anjou laevastikku saarte lähistel Malta lahingus. Siis ajas Roger Napoli kuninga poja ja ilmse pärija ning Salerno vürsti Carlo Napoli sadamast välja. Roger surus ta täiesti avamerele, hävitades kogu Anjou laevastiku Napoli lahe lahingus. Roger vangistas printsi ja nelikümmend kaks laeva Messinasse. Vanem Carlo saabus sel ajal Itaaliasse, kuid suri varsti pärast seda aastal 1285 ja sõda Itaalias vaibus mõlema poole juhtide puudusel: Carlo järeltulija oli ahelates ja Pedro tegeles uue ähvarduse, Aragóni ristisõjaga.
Antropofaagiline manifest
See on proosapoeem Arthur Rimbaud' "Üks suvi põrgus" stiilis. Erinevalt Oswald de Andrade eelmisest värsimanifestist "Pau-Brazil", milles kutsuti üles looma Brasiilia poeetilist keelt, mis võiks muuta Brasiilia luule välismaal kuulsaks, oli "Antropofaagiline manifest" rohkem politiseeritud.
Sitsiilia vespri sõda
Aragóni ristisõda
Aastal 1284 andis paavst Martinus Aragóni kuningriigi Charles de Valois'le, Prantsuse kuninga vennale ja Sitsiilia Carlo vennapojapojale. Paavsti sanktsioon oli antud sõjaks – ristisõjaks – mida ajaloolane H. J. Chaytor kirjeldab kui "võib-olla kõige ebaõiglasemat, tarbetumat ja hukatuslikumat ettevõtmist üldse, mis Kapetingide monarhia poolt ette võetud". Kuigi Roger de Lauria kindlustas ikka veel Pedro huve Sitsiilias ja Calabrias, läks Pedro ise salaja Prantsusmaale Carloga duelli pidama, kuid selle luhtumisel läks koju tagasi, samas Carlo läks Itaaliasse, kus suri.
Pedro tegeles siserahutustega ajal, kui prantslased valmistusid sissetungiks. Ta võttis mässavalt aadlikult Juan Núñez de Laralt Albarracíni ja uuendas liitu Kastiilia Sanchoga ja ründas Tudelat püüdega hoida Navarra kuningas Felipe I, Prantsuse kuninga Philippe III poeg, sellest suunast sissetungimisest eemal.
Aastal 1283 liitus Pedro vend, Mallorca kuningas Jaime II, prantslastega ja tunnustas nende ülemvõimu Montpellier's ja andis neile vaba pääsu läbi Baleaaride ja Roussilloni. Jaime oli pärinud Roussilloni krahvkonna ja seisis seega Prantsuse ja Aragóni monarhide valduste vahel. Pedro oli vastu Jaime kui noorema poja pärimisele ja sai osaks sellise vastasseisu tagajärjed ristisõjas. Aastal 1284 sisenesid esimesed Prantsuse väed kuningas Philippe'i ja krahv Charlesi juhtimisel Roussilloni. Väed koosnesid 16 000 ratsaväelasest, 17 000 amburist ja 100 000 jalaväelasest, koos 100 laevaga Lõuna-Prantsusmaa sadamates. Kuigi prantslastel oli Jaime toetus, tõusis kohalik rahvas nende vastu üles. Elne linna kaitses vapralt niinimetatud bâtard de Roussillon ("Roussilloni sohilaps"), viimase Roussilloni krahvi (1212–1242) Nuño Sáncheze vallaspoeg. Lõpuks ta alistati ja katedraal põletati; kuningaväed edenesid.
Aastal 1285 kindlustas Philippe end Girona ümbruses eesmärgiga see sisse piirata. Vastupanu oli tugev, kuid linn võeti ära. Charles krooniti siin, kuid ilma tegeliku kroonita. Peagi kogesid prantslased sõjaõnne pöördumist Roger de Lauria kätesse, kes oli tagasi pikaleveninud konflikti Itaalia teatrist. Prantsuse laevastik alistati ja hävitati Les Formiguesi merelahingus. Ka tabas Prantsuse laagrit rängalt düsenteeria epideemia. Philippe ise oli nakatunud. Prantsuse trooni pärija Navarra kuningas alustas Pedroga läbirääkimisi kuningliku perekonna vabaks pääsuks läbi Püreneede. Kuid vägedele läbipääsu ei võimaldatud ja nad hävitati Col de Panissars'i lahingus. Prantsuse kuningas ise suri Perpignanis, Mallorca Jaime pealinnas, viimane põgenes hirmust pärast vastasseisu Pedroga ja maeti Narbonne'is.
Pedro suri 2. novembril 1285, samal aastal kui tema kaks kuninglikku vaenlast, Charles ja Philippe. Tema surivoodil õigeksmõistmine toimus pärast seda, kui ta kinnitas, et tema võitlused toimusid tema perekonna nõudmiste nimel ja mitte kunagi kiriku nõudmiste vastu. Mõni aasta pärast üldist sõjategevust, mida tähistas Krahvide lahing 23. juunil 1287, kus Anjou Napoli lähistel kaotas, andis 1291. aasta Tarascona rahuleping Aragóni ametlikult tagasi tema pärijale Alfonsole ning võttis kirikuvande maha.
Sitsiilia Napoli ja Aragóni vastu
Tarascona rahulepinguga sõda Aragóniga lõppes, kuid sel oli vähe mõju seoses Alfonso surmaga mõne kuu pärast. Alfonso vend Jaime päris Aragóni ja ühendas kaks valdust. Aastal 1295 sõlmis Jaime Anagni rahu, millega loobus Sitsiiliast paavsti kasuks, ja paavst Bonifatius VIII lubas selle Carlole. Siiski keeldus Pedro III kolmas poeg, Sitsiilia regent Federico lepingut tunnistamast, nagu ka Sitsiilia rahvas, kes kuulutas ta kuningaks. Sellega algas uus sõjategevus Aragóni Sitsiilia ja Anjou Napoli vahel, Federico ja Carlo vahel.
Leping kohustas siiski Jaimet Carlo poolel sõtta astuma ja ta saatis oma laevastiku Katalooniast oma venna rannikuid rüüstama. Federico asus kiiresti rünnakule ja tungis aastal 1296 Calabriasse. Ta hõivas mitu linna, õhutas mässu Napolis, pidas läbirääkimisi Toscana ja Lombardia gibelliinidega ning abistas Colonna perekonda paavsti vastu.
Jaime võttis väga tõsiselt 1295. aasta lepingus oma osa täitmist ja püüdles rahule. Selles abistasid teda Giovanni da Procida ja Roger de Lauria, tema isa võimekaimad mehed. 4. juulil 1299 juhtis Jaime ise oma laevastikku koos Roger de Lauriaga ja alistas oma venna Orlando neeme merelahingus. Vahepeal randusid Carlo pojad Roberto (kes oli abielus Jaime tütrega) ja Filippo Sitsiilias ning vallutasid Catania. Filippo liikus Trapanit piirama, kuid alistati ja võeti Federico poolt kinni Falconara lahingus. Federico suurendas oma edu ka Calabrias. 14. juunil 1300 võitis Roger de Lauria jälle sitsiillasi Ponza merelahingus. Federico ise püüti lahingus kinni.
Aastal 1302 tuli Charles de Valois paavst Bonifatiuse palvel Itaaliasse. Ta randus Sitsiilias, kuid tema vägesid laastas katk ja ta oli sunnitud rahu paluma. 9. augustil sõlmiti Caltabellotta rahu ja Federicot tunnustati Sitsiilia kuningana tiitliga Trinacria kuningas. Charlesi tunnustati poolsaare kuningana tiitliga Sitsiilia kuningas, kuid ajaloolased kutsusid teda pealinna järgi "Napoli kuningaks". 1303. aasta mais kinnitas paavst lepingu ja Federico maksis talle tribuuti. Federico ja Charlesi tütre Eleonora vahel sõlmiti abielu.
PALASM
pisi|4-bitine [[loendur PALASM-keeles]] PALASM on algeline riistvarakirjelduskeel ja kompilaator, mis võimaldab matemaatilisi loogikafunktsioone ja olekutabeleid teisendada PAL-loogikamaatriksi (Programmable Array Logic) koodiks (fuse map).
PALASM-keele töötas välja John Birkner 1980ndate alguses. PALASM-i kirjeldused ei ole tõstutundlikud. PALASMi kompilaator kirjutati MMI poolt programmeerimiskeeles Fortran IV arvutitel IBM 370/168. Firma avalikustas kompilaatori lähtekoodi ning aastaks 1983 kasutasid firma MMI kliendid kompilaatorit juba mitmesugustel arvutitel (DEC PDP-11, Data General NOVA, Hewlett-Packard HP 2100, MDS800 jt).
Caproni Ca.5
Caproni Ca.5 oli Itaalia raskepommitaja, mida kasutati esimeses maailmasõjas ja pärast seda. See oli lennukiteseeria, mis algas 1914. aastal lennukiga Caproni Ca.1 viimane mudel.
32 Avenue of the Americas
32 Avenue of the Americas on 27-korruseline büroopindadega art déco stiilis kõrghoone New Yorgis.
NGC 6541
pisi|NGC 6541 NGC 6541 (ka Caldwell 78) on kerasparv, mis asub Lõunakrooni tähtkujus.
Parve avastas 19. märtsil 1826 Itaalia astronoom Niccolò Cacciatore ning temast sõltumatult avastas selle sama aasta 3. juulil James Dunlop.
Valikuline mutism
Valikuline mutism on ärevushäire rühma kuuluv meditsiiniline seisundit kirjeldav diagnoos, mille korral kõnevõimega inimene ei suuda kindlate inimestega ja/või kindlates olukordades rääkida. Diagnoosi kood ICD-11s on 6B06. Seda põhjustab närvisüsteemi freeze-reaktsioon ehk tardumisreaktsioon, mis on organismi ellujäämisreaktsioon stressiolukordades. Valikuline mutism esineb tavaliselt koos sotsiaalärevuse diagnoosiga. Valikuline mutism võib esineda koos ükskõik mis muu diagnoosiga. Oluline on mõista valikulise mutismi ja autismispektri häire diagnostilisi erinevusi. Üsna sageli pannakse see diagnoos ka autismispektri häirele lisaks, juhul kui inimene suudab mõnes stressivabamas olukorras olla rohkem suhtlemisvõimelisem ning autismi sümptomid on mõnes olukorras tõsisemad kui teises.
See on suhtlushäire, mis esineb nii lastel kui täiskasvanutel, avaldub arengu vältel ja ei ole tingitud suhtlemise puudulikkusest või võimetusest suhelda. Vaatamata kõneliste oskuste olemasolule avaldub isikul mõnes situatsioonis emotsionaalne seisund, kus kõne puudub. Valikulise mutismiga kaasnevad iseloomulikud isiksuse iseärasused nagu: liigne sotsiaalne kartlikkus, enesesse tõmbumine, emotsionaalne tundlikkus ja jonnakus. Näiteks valikulise mutismiga laps võib rääkida küll lähedaste ja kodustega, kuid koolis ning võõraste inimeste juuresolekul vaikib.
Stressiolukordades on freeze-reaktsioon üsna tavapärane, näiteks füüsilise rünnaku puhul võib ohver hirmust tarduda ja kõnevõime kaduda. Tardumisega arvestamine on muuhulgas toonud korrektiive arenenud ühiskondade kohtupraktikatesse, kui laual on küsimus, miks ohver ei kõnetanud oma ründajat või lähedalviibivaid inimesi, esitades neile abipalve. Valikuline mutism diagnoosina on aga võimalik diagnostilise kriteeriumi kohaselt üksnes siis, kui see käitumismuster on kestnud vähemalt ühe kuu või kauem ning seda ei saa seletada tavapärase kohanemise stressiperioodiga, näiteks kui laps läheb esimest korda koolikeskkonda.
Diagnoosimine
Valikuline mutism diagnoositakse tingimustel, kui inimesel on normaalne või normikohane kõnest arusaamine, piisav eneseväljenduse oskus sotsiaalseks suhtluseks ja kui on olemas tõendid mõnest situatsioonist, kus inimene suudab normaalselt või peaaegu normaalselt rääkida. Tavaliselt kaasneb valikulise mutismiga ka muid sotsiaalseid probleeme ja tundeeluhäireid, kuid need ei ole diagnoosimisel oluliseks tunnuseks, kuna ei ole täheldatud kindlat mustrit nende avaldumistes. Kuigi normist kõrvalekalduva temperamendi tunnused avalduvad tavapäraselt, on täheldatud ettevaatlikkust ja tundlikkust mõjutuste osas suhtlemises ning sageli avaldub ka tõrkuv käitumine.
Valemüüdid valikulise mutismiga lapse kohta: Sümptomid: Positiivseid omadusi:
Tallinna Lastehaigla psühholoog Kadri Lüüsi sõnul tuleks selektiivse mutismi kahtluse korral diagnoosimiseks pöörduda spetsialisti poole, kes kogub infot lähedastelt, laiemalt võrgustikult (lasteaed, kool) ja lapse vaatluse tulemusel. Oluline on võimalikult varane toe pakkumine, mis sisaldab nii psühholoogilist tuge kui ka vajadusel ravimite määramist. Psühholoogilise toe põhieesmärgiks on lapse enesekindluse tõstmine ja enesehinnangu toetamine pettumustega toimetulekul. Lüüsi hinnangul selektiivse mutismiga lapsed kasvavad keskkonnaga harjudes mutismist välja ja hakkavad ka kodust väljaspool rääkima, kuid ärevus võib jääda. Ärevusest võib täiskasvanueas areneda ärevushäire, mis avaldub küll teisiti, kuid võib olla takistuseks toimetulekul. Ärevuse vähendamiseks võimalikud teraapilised võtted on enesekindluse suurendamine, et tekiks usk olukordadega toimetulemiseks ja väheneks ärevust tekitavate olukordade vältimine. Abiks võivad olla lõõgastustreeningud, mis jagunevad kaheks meetodiks – kehaline ja vaimne lõõgastus. Olles kehaliselt lõõgastunud toob see kaasa ka vaimse lõõgastumise ja olles vaimselt lõõgastunud puhkab ka keha. Osates lõõgastuda enne ärevusttekitavaid olukordi, on võimalik ärevushoogude ulatust ja sagedust märkimisväärselt vähendada.
Kazushi Kimura
Kazushi Kimura (jaapani keeles 木村 和司 Kimura Kazushi; sündinud 19. juulil 1958 Hiroshimas) on Jaapani endine jalgpallur, poolkaitsja.
Koondisekarjäär
Jaapani jalgpallikoondises mängis ta aastatel 1979–1986 54 mängu ja lõi 26 väravat.
Johannes Salbom
Johannes Salbom (17. sajandi II pool – 18. sajandi I pool) oli Eesti arstiteadlane.
Elulugu
Lõpetas Uppsala Ülikooli (?), meditsiinidoktor (1691 TÜ), väitekiri "Dissertatio medica, exhibens spiritus corporis humani pathologiam. …" (juhendaja Lars Micrander, TÜ meditsiiniprofessor 1690–1691).
Metal Ligaen
Metal Ligaen on Taani jäähoki kõrgeim liiga. Liiga on loodud 1954. aastal. Liigas mängib 10 klubi.
Uhtju looduskaitseala
Uhtju looduskaitseala on looduskaitseala Lääne-Viru maakonnas Haljala vallas. Kaitseala pindala on 2429 ha.
Kaitseala praegused piirid ja staatus on aastast 2001.
Kaitsealal hoitakse muu hulgas Uhtju saari, piirkonda asustavaid hall- ja viigerhülgeid.
Teisepere tänav
Teisepere tänav on tänav Tallinnas Haabersti linnaosas Tiskre asumis.
Teisepere tänav algab Tiskrevälja tänavalt, ristub Kaisla ja Vaagi tänavaga ning lõpeb Taludevahe tänaval. Teisepere tänav on põhjaloode–lõunakagusuunaline ja ligikaudu 320 meetri pikkune.
Teisepere tänav sai nime 23. veebruaril 2000 Teisepere talu järgi.
Johan Laidoneri mälestussammas
pisi|Johan Laidoneri mälestussammas Johan Laidoneri mälestussammas on Viljandi maakonnas Viljandi vallas Vardja külas asuv Vabadussõja väejuhi Johan Laidoneri sünnikohta (Raba talu) tähistav mälestusmärk.
Mälestussammas avati 23. mail 1937.
Nõukogude okupatsiooni ajal 1940. aasta septembris see hävitati.
Mälestussammas taasavati 9. septembril 1990.
Ensüümiperekond
Ensüümiperekond ehk ensüümiklass ehk ensüümirühm koosneb keemiliselt lähedaste ensüümide ehk sama põhistruktuuriga ensüümide variatsioonidest.
Süstemaatika
Ensüümikomisjoni raportite alusel, mis reguleerivad ensüümide klassifikatsiooni, jagatakse ensüümid, soovituslikult, katalüüsitavate reaktsioonide alusel kuude klassi:
Ensüümiperekondade jaotus ning liikmed ja nende toime ja organismid ning geenid on ära toodud ka erinevates andmebaasides nagu NC-IUBMB, BRENDA, EXPASY , KEGG , Metacyc jpt.
Viru-Nigula Vabadussõja mälestussammas
pisi Viru-Nigula Vabadussõja mälestussammas on Lääne-Viru maakonnas Viru-Nigula vallas Viru-Nigula asulas asuv Vabadussõjas langenutele püstitatud mälestusmärk.
Mälestussammas avati 12. juulil 1936.
Nõukogude okupatsiooni ajal septembris-oktoobris 1940 see lõhuti. Saksa okupatsiooni ajal 9. augustil 1942 sammas taasavati. Nõukogude okupatsiooni ajal 1944. aasta sügisel sammas lõhuti taas.
Mälestussammas taasavati 22. juulil 1990.
Haute-Garonne'i departemangu haldusüksuste loend
Haute-Garonne'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. Vald Toulouse on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast.
Muret
Auterive'i kanton Carbonne'i kanton Cazères'i kanton Cintegabelle'i kanton Le Fousseret' kanton Montesquieu-Volvestre'i kanton Muret' kanton Portet-sur-Garonne'i kanton Rieumes' kanton Rieux-Volvestre'i kanton Saint-Lysi kanton
Saint-Gaudens
Aspet' kanton Aurignac'i kanton Bagnères-de-Luchoni kanton Barbazani kanton Boulogne-sur-Gesse'i kanton L'Isle-en-Dodoni kanton Montréjeau' kanton Saint-Béati kanton Saint-Gaudensi kanton Saint-Martory kanton Salies-du-Salati kanton
Toulouse
Blagnac'i kanton Cadours'i kanton Caramani kanton Castanet-Tolosani kanton Frontoni kanton Grenade'i kanton Lanta kanton Léguevin' kanton Montastruc-la-Conseillère'i kanton Montgiscard'i kanton Nailloux' kanton Reveli kanton Toulouse 1. kanton Toulouse 2. kanton Toulouse 3. kanton Toulouse 4. kanton Toulouse 5. kanton Toulouse 6. kanton Toulouse 7. kanton Toulouse 8. kanton Toulouse 9. kanton Toulouse 10. kanton Toulouse 11. kanton Toulouse 12. kanton Toulouse 13. kanton Toulouse 14. kanton Toulouse 15. kanton Tournefeuille'i kanton Verfeili kanton Villefranche-de-Lauragais' kanton Villemur-sur-Tarni kanton
Misantroopia
Misantroopia on inimeste põlgamine. Sõna tuleneb vanakreekakeelsetest sõnadest μῖσος (misos – 'vihkamine') ja ἄνθρωπος (anthrōpos – 'inimene').
Raidlo
Raidlo on eesti perekonnanimi.
Nimede eestistamisel määrati Raidlo uueks perekonnanimeks isikutele, kelle perekonnanimi oli Buschmann ja Redlich. Artur-Heinrich Raidlo palvel kanti Raidlo perekonnanimede kaitseregistrisse nr. 159 all (Siseministeeriumi teadaanne 20. septembrist 1935).
2017. aasta 1. jaanuari seisuga on perekonnanimi Raidlo Eestis 9 mehel ja 7 naisel.
Prostějov
Prostějov (saksa keeles Proßnitz) on statutaarlinn Tšehhis Olomouci maakonnas, Prostějovi ringkonna halduskeskus. Prostějov asub Olomoucist ligikaudu 17 km edelas ja Brnost umbes 49 km kirdes.
Asulat on esmamainitud 1141. aastal. Ürikutes on Prostějovit esimest korda aleviks nimetatud 1365. aastal. Linnaõigused sai Prostějov 1390. aastal.
Rakenduselektroonika õppetool
Rakenduselektroonika õppetool oli õppetool Tallinna Tehnikaülikooli Elektroonikainstituudis.
Õppetool ja professuur moodustati TTÜ reformi käigus 1992. aastal.
Rakenduselektroonika professor oli Vello Männamaa. Tema järel sai õppetooli hoidjaks vanemteadur Olev Märtens.
Õppetool teostas õppetööd rakenduselektroonikaga seotud ainetes magistri- ja doktoriõppe osas. Õppetooli teadus- ja arendustegevus oli seotud sama valdkonnaga.
Õppetool suleti seoses õppetooli temaatika muutmisega DSP kasutamisele orienteerituks.
Seejärel kandis lühikest aega rakenduselektroonika õppetooli nime ka mõõteelektroonika õppetool, kuid see ümbernimetamine ei olnud seotud sisulise või isikutepõhise seosega nende õppetoolide vahel, vaid lihtsalt ümbernimetamisega.
Ristamäe Vabadussõja mälestussammas
Ristamäe Vabadussõja mälestussammas (ka Ristamäe lahingu mälestussammas) oli Virumaal Ristamäe külas asunud Vabadussõja Ristamäe lahingus langenutele püstitatud mälestusmärk.
Nõukogude okupatsiooni ajal 18. juunil 1941 see hävitati.
Mälestussammast pole taastatud, ent samba asukohta märgib silt.
Manne Siegbahn
pisi| Karl Manne Georg Siegbahn (3. detsember 1886 Örebro – 26. september 1978 Ängelholm) oli rootsi füüsik.
1924. aastal sai ta Nobeli füüsikaauhinna uurimuste ja avastuste eest röntgenspektroskoopia vallas.
1923. aastal siirdus Siegbahn professoriks Uppsala ülikooli, kus jätkas röntgenspektroskoopiauuringuid. Ta töötas muu hulgas välja aparatuuri röntgenikiirguse lainepikkuse ülitäpseks mõõtmiseks ning lõi süsteemi spektrijoonte märkimiseks.
1937. aastal sai Siegbahn Rootsi Kuningliku Teaduste Akadeemia Nobeli Instituudi füüsikaosakonna direktoriks.
1944. aastal patenteeris ta Siegbahni pumba.
Isiklikku
Manne Siegbahn abiellus 1914. aastal Karin Högbomiga. Neil sündis kaks poega: Bo Siegbahn, kellest sai diplomaat ja poliitik, ning Kai Siegbahn, kellest sai 1981. aastal Nobeli auhinna saanud füüsik.
Kate keel
Kate keel (Kai, Kate Dong, Kâte, kate) kuulub Paapua keelte Üld-Uus-Guinea hõimkonna Finisterre-Huoni keelte hulka. Paapua Uus-Guinea piirkond on keelelise varieeruvuse tiheduse poolest maailmas esikohal. Kate keele dialektid on Magobineng (Bamota), Parec, Wamora (Wamola), Wana, Wemo. Need dialektid võivad olla ka iseseisvad keeled. Emakeelena kõnelejaid on kokku 20 000. Paapua Uus-Guinea Evangeelne Luterlik Kirik kasutab kate keelt kirikukeelena, mistõttu on selle keele teise keelena kõnelejaid 80 000. Keele emakeelena kõnelejate kirjaoskuse protsent on 25–50%, teise keelena kõnelejate hulgas on kirjaoskuse protsent 50–75%. Kirjasüsteemiks on ladina kiri. Keelt kõneldakse Paapua Uus-Guinea riigis, täpsemalt Morobe provintsis Finschhafeni linnas.
Vokaalid
Vokaali â foneetiline transkriptsioon on [ɔː].
Konsonandid
Kõrisulghäälik c esineb ainult pärast vokaali ja saksa keeleteadlane Pilhofer kirjeldab seda kui vokaali omadust, mis aitab eristada näiteks sõna bo (suhkruroog) sõnast boc (väga) ja si (istutus) sõnast sic (puljong). Konsonant z esineb ainult vokaalide vahel ja ʒ ainult morfeemi alguses. Tähed q ja q (q tegelik kirjapilt arvutikirjas puudub) häälduvad vastavalt [kp] ja [gb].
Vabad asesõnad
Kate keeles esineb nii eksklusiivne kui ka inklusiivne I isiku asesõna, arvatavasti austroneesia keelte mõjutuste tõttu. Paapua keelte hulgas on kate keelele iseloomulik eristus inklusiivse ja eksklusiivse esimese isiku vahel vähelevinud.
Joaquín Rocha
pisi|paremal|Joaquín Rocha Joaquín Rocha Herrera (sündinud 16. augustil 1944 Méxicos) on Mehhiko endine poksija.
Rocha sai raskekaalus (üle 81 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Jonas Čepulisele (NSV Liit).
Surnud 19. jaanuaril
Siin loetletakse 19. jaanuaril surnud tuntud isikuid.
Ciecere järv
Ciecere asub merepinnast 100,3 meetri kõrgusel. Järv on kujunenud subglatsiaalsesse orgu. Järves asub 14 ha suurune Ozoli saar, mis võeti aastal 1977 looduskaitse alla. Ciecere kaldale jääb Brocēni linn.
Järve kaldad on enamasti kõrged. Põhi on kohati liivane, kohati mudane. Varem peeti järve väga sügavaks, arvati, et see on lii 50 meetri sügavune. Aastal 2000 läbi viidud mõõtmistel selgus aga, et sügavus ei ületa 22 meerit. Järvest on leitud seitset liiki kalu.
Punia vald
Punia vald (leedu keeles Punios seniūnija) on 2. järgu haldusüksus (vald) Leedus Alytuse rajooni territooriumil.
Valla pindala on 78 km². 2011. aasta seisuga elas vallas 2271 inimest. Valla keskus on Punia küla, kus aastal 2011 oli 941 elanikku. Vallamaja asub aadressil Kauno g. 3, vallavanem on Gintautas Laukaitis. Lisaks küladele asub vallas veel Vaišupise huutor, kus aastal 2011 oli kolm elanikku.
pisi|Norgeliškės pisi|Raižiai mošee pisi|Valla maastik pisi|Vaisodžiai
Vahepere tänav
pisi|Vahepere tänav Vahepere tänav on tänav Tallinnas Haabersti linnaosas Tiskre asumis.
Vahepere tänav sai nime 8. detsembril 1995 Vahepere talu järgi.
Mirosławiec
Mirosławiec (saksa Märkisch Friedland) on linn Poolas Lääne-Pomorze vojevoodkonnas Wałczi maakonnas, Mirosławieci valla halduskeskus. Mirosławiec asub Wałczist umbes 28 km lääneloodes.
Mirosławiec sai linnaõigused 1303. aastal. Alates 1466. aastast oli linn Poola Kuningriigi koosseisus. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poolale läks linn 1945. aastal.
Pierre Méchain
Pierre François André Méchain (16. august 1744 – 20. september 1804) oli Prantsuse astronoom, kes koos Charles Messieriga andis suure panuse varasesse süvataeva objektide ja komeetide uurimisse.
Méchain avastas karjääri jooksul 25-26 süvataeva objekti, mis on kantud Messier' kataloogi. Ta vaatles objekti, mis kanti kataloogi kui Messier 102, kuid hiljem väitis, et see oli Messier 101 kordusvaatlus ning seetõttu pole kindel, mida ta vaatles. Méchain avastas ka kaheksa komeeti ja oli kolme komeedi kaasavastaja.
CUPL
CUPL (Universal Compiler for Programmable Logic) on ettevõttes Logical Devices, Inc. välja töötatud riistvarakirjelduskeel ja kompilaator.
Esimesed versioonid olid kasutatavad operatsioonisüsteemis MS-DOS. Tänapäeval on CUPL saadaval integreeritud arenduspaketina operatsioonisüsteemile Microsoft Windows, näiteks Atmel-WinCUPL.
Hudsoni org
pisi|Hudsoni jõgi pisi|Hudsoni org [[New Yorgi suurlinnapiirkond|New Yorgi suurlinnapiirkonna kohal]] pisi|New Yorgi osariigi majandusregioonid, Hudsoni oru piirkond on nr 8 Hudsoni org (inglise keeles Hudson Valley või Hudson River Valley) on New Yorgi osariigi piirkond, mis hõlmab Hudsoni jõe orgu peamiselt jõe alamjooksul ja külgnevaid alasid.
Seenelkäik
"Seenelkäik" on 2012. aasta Eesti komöödiafilm, mille on lavastanud Toomas Hussar.
Näitlejaskond ja filmimine
"Seenelkäigu" peategelane on fiktiivne Riigikogu liige Aadu Kägu (Raivo E. Tamm), kes eksib seenel käies metsa ära koos oma naise Viiviga (Elina Reinold) ja neilt bensiinijaamas küüti küsinud rokkmuusiku Zäkiga (Juhan Ulfsak). Metsas kohtutakse kohaliku külamehe ja endise retsidivistiga (Üllar Saaremäe).
Kõrvalosasid mängivad Hendrik Toompere juunior juunior (erakonna PR-nõustaja Villu Koobalt) ja Hilje Murel (Silvi Säinas). Episoodilistes rollides on Elmo Nüganen, Mari-Liis Lill, Ott Sepp, Raimo Pass, Hannes Võrno jt.
Põhiosas filmiti "Seenelkäik" Virumaal: Läsnal, Pihlaspeal, Karulas, Kolgal ja Valgejõel.
Sünopsis ja temaatika
Üks "Seenelkäigu" läbivaist teemadest on poliitiline satiir: filmi algul satub Kägu (kelle erakondlikku kuuluvust ei mainita) skandaali, kuna on lasknud oma puhkusereisi Peruusse riigikogu liikme kuluhüvitistest kinni maksta. Skandaal võimendub, kui ta kadunuks kuulutatakse. Filmi lõpus toimub pressikonverents, kus Kägu ja Zäk kirjeldavad oma inimlikke kannatusi, jättes sellega varju senise kriitika.
Filmis pressikonverentsil patukahetsuse ja lunastuse märgina kasutatud valgete kampsunite tõttu tõmmati mõni aeg pärast "Seenelkäigu" esilinastust ajakirjanduses paralleele Reformierakonna rahastamisskandaali sattunud justiitsminister Kristen Michali teleesinemisega, kus too samuti kandis valget kampsunit.
Festivalid
Filmi maailmaesilinastus toimus juulis Karlovy Vary filmifestivali võistlusprogrammis "East of the West". Põhja-Ameerika esilinastus toimub septembris Toronto rahvusvahelise filmifestivali programmis "Discovery". Film valiti ka augustis Austrias toimunud filmifestivalile ja septembris toimuvale Ateena rahvusvahelisele filmifestivalile.
Film arvudes
2012. aastal käis filmi Eesti kinodes vaatamas 73 712 inimest.
Kōichi Hashiratani
Kōichi Hashiratani (jaapani keeles 柱谷 幸一 Hashiratani Kōichi; sündinud 1. märtsil 1961 Kyotos) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastatel 1981–1986 29 mängu ja lõi 3 väravat.
Kiple
Kiple on eesti perekonnanimi.
Perekonnanime Kiple on pandud Kastre mõisas Võnnu kihelkonnas Tartumaal.
Itaalia suursaatkond Tallinnas
Itaalia suursaatkond Tallinnas on Itaalia diplomaatiline esindus (suursaatkond) Tallinnas. Suursaatkond asub aadressil Vene tänav 2. Tegutseb ka Eesti suursaatkond Roomas.
Enne teist maailmasõda asus Itaalia saatkond Tallinnas Jaan Poska tänav 8, saadik Eestis krahv Gianfranco Viganotti-Giusti.
Sänna lahingu mälestussammas
pisi|Mälestussammas Sänna lahingu mälestussammas on Võru maakonnas Rõuge vallas Sänna külas asuv Vabadussõja Sänna lahingus langenutele püstitatud mälestusmärk.
Dmitri Bubrihh
pisi|Dmitri Bubrich Dmitri Bubrich (vene keeles Дмитрий Владимирович Бубрих; 25. juuli (vkj 13. juuli) 1890 Peterburi – 30. november 1949 Leningrad) oli vene keeleteadlane.
Bubrich lõpetas 1913. aastal Peterburi Imperaatorliku Ülikooli ja seejärel töötas samas ülikoolis. Alates 1920. aastast oli ta Herzeni-nimelise Petrogradi Riikliku Pedagoogilise Instituudi õppejõud. Alatas 1922. aastast oli ta Petrogradi Riikliku Ülikooli õppejõud, alates 1925. aastast oli Leningradi Riikliku Ülikooli soome-ugri keeleteaduse kateedri juhataja. Aastatel 1934–1949 oli ta lisaks ka NSV Liidu Teaduste Akadeemia Keele ja Mõtlemise Instituudi soome-ugri sektori juhataja. Ühtlasi oli ta aastatel 1947–1949 NSV Liidu Teaduste Akadeemia Karjala-Soome osakonna Ajaloo, Keele ja Kirjanduse Instituudi direktor. Teaduste doktori kraadi sai ta 1937. aastal, 1946. aastast oli NSV Liidu Teaduste Akadeemia korrespondentliige.
Dmitri Bubrich pani aluse soome-ugri keeleteadusele Nõukogude Liidus.
Riiklik Eksami- ja Kvalifikatsioonikeskus
Riiklik Eksami- ja Kvalifikatsioonikeskus (REKK) asutati 1. jaanuaril 1997 ning lõpetas tegevuse 31. juulil 2012. REKK-i ülesanded anti Sihtasutus Innovele.
Aastatel 1997–2007 asus keskus Tallinnas aadressil Sakala 21, kuid alates 2007. aasta augustist tegutses rendipinnal Tallinnas Ülemiste Citys aadressil Lõõtsa tänav 4.
Tegevused
Riiklik Eksami- ja Kvalifikatsioonikeskus oli Haridus- ja Teadusministeeriumi hallatav riigiasutus, mille põhiülesanne olid viia ellu riiklik haridus- ja keelepoliitika alus-, põhi- ja keskhariduse ning täiskasvanu- ja kutsehariduse valdkonnas ning osaleda integratsiooniprotsesside rakendamisel.
Keskuse ülesanne oli tagada:
Ülesannete täitmiseks oli keskusel õigus korraldada või tellida haridus- ja keelevaldkonnas tasulisi ja tasuta koolitusi, infopäevi, seminare või konverentse.
Direktorid
REKK-i direktorid olid:
Struktuur
1. juunil 2002 olid Riiklikus Eksami- ja Kvalifikatsioonikeskuses järgmised osakonnad:
2. märtsiks 2003 oli keskuses endiselt viis osakonda, kuid mõnevõrra erinevate nimede ja sisuga:
21. juulil 2003 likvideeriti koolikorralduse osakond ning riigikoolide osakond.
2004. aastal toimus põhjalik sisu- ja struktuurireform ning alates 12. detsembrist 2004 olid keskusel järgmised osakonnad:
2006. aasta jaanuaris moodustati senisest keele ja õpetajahariduse osakonnast kaks iseseisvat osakonda: keeleosakond ning õpetajaosakond. 1. veebruaril 2007 nimetati senine haridusasutuste välishindamise osakond ümber haridusasutuste sisehindamise nõustamise osakonnaks. Euroopa Liidu Sotsiaalfondi projektide paremaks rakendamiseks loodi 1. detsembril 2007 välisprojektide rakendamise osakond.
1. jaanuaril 2010 oli keskusel 6 osakonda:
1. jaanuaril 2012 oli keskusel 4 osakonda:
Martin Lutheri väike katekismus
"Martin Lutheri väike katekismus" (lühemalt "Väike katekismus"; saksa keeles "Der Kleine Katechismus") on Martin Lutheri koostatud luteri usu kokkuvõtlik käsiraamat (katekismus); ühtlasi Lutheri tuntuim teos. Raamat avaldati 1529.
Raamat koosneb sissejuhatusest ("Enchiridion") ja viiest peatükist.
Vytautas Suure Ülikooli Põllumajanduse Akadeemia
Vytautas Suure Ülikooli Põllumajanduse Akadeemia (2019. aastani Aleksandras Stulginskise Ülikool) on põllumajandusülikool Leedus Akademija alevis Kaunase lähedal.
Praegune Vytautas Suure Ülikooli Põllumajanduse Akadeemia rajati 3. septembril 1924 Dotnuvas, kui liideti Dotnuva Põllumajanduskool ja Leedu Ülikooli põllumajandus-metsandusteaduskond. 2011. aastal oli ülikoolis 5 teaduskonda ja 5950 üliõpilast.
Raidna
Raidna on eesti perekonnanimi.
Iirimaa suursaatkond Tallinnas
Iirimaa suursaatkond Tallinnas on Iirimaa diplomaatiline esindus (suursaatkond) Tallinnas. Suursaatkond asub aadressil Rahukohtu tänav 4-2.
Raidna
Nimede eestistamisel määrati Raidna uueks perekonnanimeks isikutele, kelle perekonnanimi oli Algpeus, Freiberg, Frisch, Ilusck, Ilusk, Müürmann, Papu, Piilberg, Reichenbach, Reier, Reinbaum, Reinberk, Riigor ja Rootsmann. Aarne Raidna palvel kanti Raidna perekonnanimede kaitseregistrisse nr. 262 all (Siseministeeriumi teadaanne 1. augustist 1936).
2017. aasta 1. jaanuari seisuga on perekonnanimi Raidna Eestis 19 mehel ja 25 naisel.
Iirimaa suursaatkond Tallinnas
Tegutseb ka Eesti suursaatkond Dublinis.
Aijaži järv
Aijaži järv (läti keeles Aijažu ezers) on järv Lätis Sigulda piirkonnas Lēdurga vallas. Järve pindala on 3,114 km². Suurim sügavus on 1,8 m.
Järve valgala on 12,7 km². See jääb merepinnast 62,4 meeri kõrgusele.
Järve kaldad on madalad ja soostunud. See asub Aijaži soo põhjaserval. Järve lähistele jäävad Aijaži ja Igate külad.
Põhi on mudane, kohati katab seda sapropeel. Kallastel on lai veetaimestiku riba seal kasvavad vesiroosid, kõrkjad ja vesikatk.
Eeter (füüsika)
Eeter on uusaegses filosoofias ja 19. sajandi loodusteaduses kasutatud mõiste, mis tähistas makroskoopiliste kehade vahel toimivate mõjude substraati ehk kandjat. Valdavalt selgitati hüpoteetilise, eriti peenest mateeriast koosneva eetri abil füüsikaliste jõudude, näiteks elektromagnetjõu ja gravitatsioonijõu ülekandumist kehalt kehale.
Tavaliselt peetakse uusaegse eetri all silmas eetrit selles tähenduses, milles seda kasutati aristotelliku ja kartesiaanliku koolkonna mehaanikas ning mida pärast Newtoni mehaanika levikut tarvitati elektromagnetiliste efektide seletuseks. Kuna niisugused ajaloolised teooriad on korduvalt kummutatud (kartesianismi lükkas ümber Newton, elektromagnetiliste eetriteooria lükkas ümber Michelson-Morley katse), on sellele terminile moodsas füüsikakirjanduses jäänud külge halvustav tähendus. Samas on väidetud ka, et eetri mõiste abil võiks kirjeldada tänapäeva kvantmehaanikas ja relatiivsusteoorias postuleeritavaid efekte, milles taas ilmneb aegruum kui füüsikaliste väljade substraat. Teiste seas toetas sellist seisukohta Nobeli füüsikaauhinna laureaat Paul Dirac.
Amanda Aardsma
Pesapallur David Aardsma on tema vend.
Mnichovo Hradiště
Mnichovo Hradiště (saksa keeles Münchengrätz) on linn Tšehhis Kesk-Tšehhi maakonnas Mladá Boleslavi ringkonnas. Mnichovo Hradiště asub Mladá Boleslavist ligi 13 km põhjakirdes ja Prahast umbes 60 km kirdes.
Mnichovo Hradištět on esmamainitud 1279. aastal.
Mnichovo Hradiště vanalinn koos lossikompleksiga on alates 1990. aasta novembrist ajalooline linnakaitseala.
Mnichovo Hradištěs on sündinud juudi rahvusest saksakeelne kirjanik Leopold Kompert (1822–1886).
Puuvilla tänav
Puuvilla tänav on tänav Tallinnas Põhja-Tallinna linnaosas Sitsi asumis.
Puuvilla tänav algab Sitsi tänavalt, ristub Lina ja Niidi tänavaga ning lõpeb Lõime tänaval. Puuvilla tänav on idakagu–lääneloodesuunaline ja ligikaudu 500 meetri pikkune.
Puuvilla tänav sai nime 4. veebruaril 1925. Puuvilla tänav on saanud nime lähedal asunud Balti Puuvilla Ketramise ja Kudumise Vabriku järgi.
Tähk-rebashein
Tähk-rebashein (Amaranthus retroflexus) on liik rebasheinaliste sugukonda rebasheina perekonda kuuluv üheaastane rohttaim.
Kirjeldus
Lehed munajad, tömbitipulised. Õisik tipmine, tihe, alumises osas harunenud, külgmistest osaõisikutest on tipmine osaõisik pikem. Õiekattelehekesi 5.
Levila ja kasvukoht
Looduslikult levinud Põhja-Ameerikas, täpsemalt USA lõuna- ja kaguosas. Praeguseks levinud kõikide kontinentide soe- ja parasvöötmetes. Eestis esmakordselt leitud 19. sajandi esimesel poolel (vanim herbaareksemplar 1850). Nüüdisajal Eestis levinud umbrohuna eeskätt kartulipõldudel (seemned levivad sõnnikuga) peamiselt Lääne-Eestis, hajusalt ka mujal. Algselt leitud tulnuktaimena raudteejaamadest, elevaatorite ümbruses jne.
Kasutamine
Taim on söödav, ent lehed sisaldavad oblikhapet ning nitraadirikkal mullal ka nitraate, seetõttu on toiduks kasutamisel soovitatav keeduvesi ära valada. Seemned on söödavad toorelt või kuumtöödeldult. Veistele ja sigadele peetakse ohtlikuks oblikhappe sisalduse tõttu.
Gruusia suursaatkond Tallinnas
Tegutseb ka Eesti suursaatkond Thbilisis.
Pieter Zeeman
Pieter Zeeman (25. mai 1865 Zonnemaire – 9. oktoober 1943 Amsterdam) oli hollandi füüsik, Nobeli auhinna laureaat.
Aastal 1902 sai ta Zeemani efekti avastamise eest Nobeli füüsikaauhinna. Ta jagas auhinda Hendrik Lorentziga, kes esitas teooria Zeemani efekti seletamiseks.
Elulugu
Pieter Zeeman õppis füüsikat Leideni ülikoolis, kus tema õpetajate seas olid Heike Kamerlingh Onnes ja Hendrik Lorentz. Aastal 1895 sai temast Leideni ülikooli dotsent.
Ta asus uurima magnetvälja mõju aatomite emiteeritavale kiirgusele ning avastas, et magnetväljas jaguneb spektrijoon mitmeks komponendiks (Zeemani efekt). Et ta oli oma uuringuteks loata laborit kasutanud, vallandati ta ametist, kuid hiljem, kui tema avastus avalikuks sai, võeti tööle tagasi. Aastal 1900 sai temast Amsterdami ülikooli professor. Aastal 1923 valmis Amsterdamis labor, kus ta Zeemani efekti uurimist jätkas. Labor nimetati 1940. aastal tema auks Zeemani laboriks.
Raitmäe
Raitmäe on eesti perekonnanimi.
Nimede eestistamisel määrati Raitmäe uueks perekonnanimeks isikutele, kelle perekonnanimi oli Rosenberg. Artur-Roman Raitmäe palvel kanti Raitmäe perekonnanimede kaitseregistrisse nr. 388 all (Siseministeeriumi teadaanne 16. juunist 1939).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Emma Takis
Emma Takis (6. veebruar 1931 Simititsa küla – 20. märts 2019) oli eesti õpetaja.
Sündis Leningradi oblastis Simititsa eesti asunduses. 1945. aastal kolis emaga Eestisse. Õppis Holstre Mittetäielikus Keskkoolis ja Tallinna Õpetajate Instituudis.
Töötas Tallinna Õpetajate Instituudi Harjutuskoolis vanempioneerijuhina, aastatel 1953–1960 Tallinna 21. Keskkooli vanempioneerijuhina, 1960–1971 Tallinna Pioneeride Palee õppealajuhataja ja metoodikuna. Aastatel 1971–1986 oli ta Tallinna 32. Keskkooli bioloogiaõpetaja.
Acrux
pisi|Acrux Acrux (ka α Crucis, Alpha Crucis) on tähesüsteem, mis asub Lõunaristi tähtkujus.
Ricardo Delgado
pisi|paremal|Ricardo Delgado (2018) Ricardo Delgado Nogales (sündinud 13. juulil 1947 Méxicos) on Mehhiko endine poksija.
Acrux
See asub Maast 321 valgusaasta kaugusel ja selle tähesuurus on 0,76. Acrux on tähistaeva heleduselt 13. ja Lõunaristi heledaim täht. Palja silmaga vaadeldes paistab Acrux ühe tähena, kuid tegelikult koosneb see kuuest objektist. Teleskoobiga vaadeldes paistab Acrux kolmiktähena, mille kaks heledaimad tähte on teineteisest umbes nelja kaarsekundiga eraldatud ning on tuntud kui Acrux A ja Acrux B, α1 Crucis and α2 Crucis või α Crucis A ja α Crucis B. Mõlemad on B-klassi tähed ning on massiivsemad ja heledamad kui Päike.
Ricardo Delgado
Delgado võitis kärbeskaalus (kuni 51 kg) 1968. aasta México olümpiamängude poksivõistlustel kuldmedali ja tuli olümpiavõitjaks.
Delgado poksis juulist 1969 kuni augustini 1975 elukutselisena. Ta pidas kokku 30 kohtumist, millest võitis 14 (neist 5 nokaudiga) ja kaotas 12 (neist 1 nokaudiga) kohtumist ning 4 kohtumist jäi viiki.
Yoshinori Ishigami
Yoshinori Ishigami (jaapani keeles 石神 良訓 Ishigami Yoshinori; sündinud 4. novembril 1957 Shizuokas) on Jaapani endine jalgpallur, kaitsja.
Koondisekarjäär
Jaapani jalgpallikoondises mängis ta aastatel 1984–1986 12 mängu.
Oled mu meeltes
"Oled mu meeltes" on Eesti bändi Sewen esimene singel. "Oled mu meeltes" on muusikaliselt bändi ühislooming, sõnad kirjutas Kadri Luik. Singel salvestati HND stuudios.
Singel avaldati 20. novembril 2014 ning see on saadaval Spotify ja iTunesis.
12. detsembril 2014 avaldati lihtne "Oled mu meeltes" muusikavideo. Video režissöör, operaator ja monteerija on Kristian Künk, kelle tehtud tööde nimistus on ka Epp Kõivu video loole "Linn on minu". Seweni video "Oled mu meeltes" bändivõtted toimusid Pärnus rokiklubis Volume ja öisel Tallinna–Narva maanteel ning Tallinna tänavatel.
Singli miksisid Aksu Hanttu (Nightwish, Petr Elfimov, Ari Koivunen) ning masterdas Svante Forsbäck (Rammstein, Volbeat, Sunrise Avenue, The Rasmus).
Robert Miles
Robert Miles (pärisnimi Roberto Concina; 3. november 1969 – 9. mai 2017) oli Šveitsis sündinud Itaalia elektroonilise muusika produtsent, helilooja ja DJ.
Tema kuulsaimad lood olid 1995. aastal välja antud "Children" ja 1996. aastal välja antud "One and One" (laulab Maria Nayler) ja "Fable".
"Children" oli 1996. aastal 13 nädalal järjest singlimüügiedetabeli European Hot 100 Singles tipus. Singel saavutas mitmes riigis plaatinaplaadi staatuse.
"One and One" sai 1996. aasta Raadio 2 Aastahiti edetabelis välismaiste lugude arvestuses 1311 häälega esikoha ja "Children" platseerus 317 häälega 14. kohale.
1997. aastal tunnistati Miles Brit Awardi auhinnatseremoonial edukaimaks rahvusvaheliseks uustulnukaks.
Singlit "Fable" kasutati 1998. aasta filmi "Tuhkatriinulugu" ("Ever After: A Cinderella Story") treileris.
2001. aastal asutas ta Londonis plaadifirma S:alt Records.
Alates 2006. aastast elas ta Ibizal. 2012. aastal asutas ta seal OpenLab-nimelise netiraadio.
Miles suri vähki.
Rajamaa
Rajamaa on eesti perekonnanimi.
1. jaanuaril 2017 sellise perekonnanimega inimesi Eestis ei ela või on neid vähem kui 5.
Tartu Ülikooli ajalugu
Tartu Ülikooli ajalugu sai alguse 1632. aastal ülikooli asutamisega.
Tegelikult on selline periodiseering lihtsustav. 1918. aastal tegutses Saksa okupatsiooni all lühikest aega saksakeelne Landesuniversität Dorpat ning 1941–1944 Eesti Omavalitsuse Tartu Ülikool.
Eelkäijad
Aastail 1583–1600 ja 1603–1625 tegutses Tartus katoliiklik jesuiitide gümnaasium. Praegust Tartu Ülikooli sellega otseselt ei seostata, kuid kohati on seda peetud ülikooli üheks eelkäijaks.
Ülikoolil on tihedamad seosed aastail 1630–1632 Tartus tegutsenud luterliku gümnaasiumiga, mille mõni õppejõud jätkas õpetamist ülikoolis.
1602. aastal lubas Södermanlandi hertsog Karl asutada Tartusse ülikooli ja annetada sellele Katariina kloostri varandused Jakobi ja Laia tänava nurgal.
Rootsi aeg Tartu Ülikoolis
pisi|left|Tartu Ülikooli rajaja [[Johan Skytte monument Toomemäel]]
Academia Dorpatensis
30. juunil 1632 kinnitas Rootsi kuningas Gustav II Adolf Academia Dorpatensise asutamisüriku. Esimesed üliõpilased immatrikuleeriti 20. ja 21. aprillil 1632. Esimene Tartu ülikooli üliõpilane ja alates 21. aprillist 1632 deposiitor oli Bengt Ekehielm. Academia Dorpatensise (Academia Gustaviana) pidulik avamine toimus 25. oktoobril (vkj 15. oktoobril) 1632. Ülikooli eellaseks oli 1630. aastal asutatud akadeemiline gümnaasium, mis kindralkuberner Johan Skytte ettevõtmisel muudeti ülikooliks.
Academia Gustaviana
pisi|[[Jaani tänav 8, Kunagine Academia Gustaviana hoone]] Aktusel pidas Liivimaa kindralkuberner ja ülikooli kantsler Johan Skytte kõne, milles esitas oma seisukoha, et ülikoolis peavad saama õppida mitte üksnes aadlikud ja linnakodanikud, vaid ka vaesed talupojad. See oli kogu Euroopas erakordne nõue. Näiteks Göttingeni ülikoolis õppis veel aastail 1797–1837 ainult üks talupoeg, tulevane Tartu ülikooli rektor Gustav von Ewers.
Academia Gustavianal, nagu ka teistel tolleaegsetel Euroopa ülikoolidel, oli neli teaduskonda: filosoofia-, usu-, õigus- ja arstiteaduskond, kuid traditsioonipäraselt kujunes ülikoolis juhtivaks fakulteediks usuteaduskond.
Tartu ülikooli esimene asukoht, hoone, kus Academia Gustaviana 1632. aastal alustas, oli praeguse Tartu Ülikooli peahoone tagant Toomemäele viiva jalgtee vasakpoolsel platsil, praeguse majandusmaja vastas. 1642. aastast oli ülikooli kasutuses Academia Gustaviana hoone Jaani tänav 8. Pärast tulekahju 1667. aastal oli hoone varemeis, taastamist alustati 1688. aastal Paul von Esseni kava kohaselt. Hoone mõlemal korrusel oli kaks auditooriumi (sh suur loengusaal ülakorrusel) ja ülal paiknes ka raamatukogu. Academia Gustaviana töötas hoones aastatel 1690–1699.
Kõik üliõpilased alustasid õpinguid filosoofiateaduskonnas, mis andis üldisema kõrghariduse ja oli baasiks mingile erialale. Selline üldine kõrgharidus, mis taotles, et üliõpilane oleks kõigeteadja, nõudis kuni kuus aastat kestvaid õpinguid. Igal juhul oli selleks vaja vähemalt kaks aastat. Pärast seda järgnes spetsialiseerumine ja veel kolm aastat õpinguid samas või mõnes muus teaduskonnas. Seega oli normaalne õpiaeg ülikoolis üheksa aastat, kuigi võis toime tulla ka lühema ajaga.
Ülikooli töö Tartus katkes Vene-Rootsi sõja tõttu ja Vene vägede rünnakuga Rootsi Balti provintside vallutamiseks 1656. aastal. Selle käigus kapituleerus ka Tartu linn piiravatele Vene vägedele. Tartu Ülikooli professorid ja üliõpilased põgenesid sõja jalust Tallinna, kuid katse rajada ülikool Eestimaa pealinnas äpardus Tallinna rae vastuseisu tõttu. Professorid said kasutada Tallinna Gümnaasiumi ruume küll kuni 1665. aastani, kus akadeemiline tegevus soikus lõplikult 1665. aastal.
Aastal 1690 sai Tartust jälle ülikoolilinn. Rootsi-vastase koalitsiooni ja 1695.–1697. aasta suure näljahäda tõttu viidi ülikool Tartust Pärnusse.
Academia Gustavo-Carolina
thumb|[[Academia Gustavo-Carolina hoone Pärnus. 1699]] 28. augustil 1699 Pärnus avatud Academia Gustavo-Carolina pääses Põhjasõja käigus 1708. aastal toimunud Tartu elanikkonna küüditamisest. Esimeseks Pärnu ülikooli rektoriks oli professor Michael Dau. Pärnusse kolinud ülikool sai seal tööd jätkata 1710. aastani, mil selle tegevus katkes seoses linna kapituleerumisega Põhjasõjas Vene vägedele 12. augustil 1710.